Rdeči križ Slovenije izvaja vseslovensko humanitarno akcijo **"RKS-Pomoč beguncem 2015"** in zbira prostovoljne finančne prispevke za pomoč beguncem. Vsi posamezniki in pravne osebe lahko prostovoljne prispevke za akcijo nakažejo na:

* **Rdeči križ Slovenije, Mirje 19, 1000 Ljubljana,**
* **TRR: SI56 0310 0111 1122 296,**
* **sklic: 00 96868**
* **BIC banke: SKBASI2X,**
* **Koda namena: CHAR.**

Poleg prostovoljnih finančnih prispevkov Rdeči križ Slovenije zbira tudi nujno potrebno materialno pomoč:

* **ribje konzerve,**
* **marmelado (30 ml),**
* **čokoladne kreme (30 ml),**
* **žitno/sadne rezine (kot frutabela),**
* **sadne kaše za otroke (kot frutek),**
* **UVT mleko (sterilizirano) – manjše pakiranje tj. 2,5 dcl**
* **odeje.**

Zbrana finančna sredstva in materialno pomoč bo Rdeči križ Slovenije namenil za izvajanje programov pomoči za begunce.

Rdeči križ Slovenije v sodelovanju s 56 območnimi združenji Rdečega križa Slovenije izvaja naslednje naloge za pomoč beguncem:

1. Prostovoljke in prostovoljci Rdečega križa Slovenije sodelujejo pri zbiranju, skladiščenju in delitvi osnovne materialne pomoči beguncem (prehranski izdelki, higienski pripomočki, oblačila, obutev, odeje, šotori, spalne vreče, ležalne podloge).
2. Ekipe prve pomoči Rdečega križa Slovenije sodelujejo pri nudenju prve pomoči morebitnim ponesrečencem med begunci in pri nudenju osnovne psihosocialne pomoči prizadetim beguncem (organiziranih, usposobljenih in opremljenih je 91 ekip).
3. Rdeči križ Slovenije lahko na osnovi uskladitve s pristojnim ministrstvom, v okviru Stacionarija RKS Maribor in Nastanitvenih enot RKS Ljubljana, Nova Gorica in Novo mesto, izvaja tudi ukrepe za sprejemanje in nastanitev beguncev v primeru, ko so vse nastanitvene zmogljivosti države zasedene.
4. Služba Rdečega križa Slovenije za iskanje pogrešanih oseb sodeluje pri združevanju družinskih vezi beguncev. Naša naloga je evidentiranje posameznih primerov pogrešanih oseb v Sloveniji, poizvedovanje za pogrešanimi osebami preko nacionalnih društev Rdečega križa in Rdečega polmeseca ter na osnovi pridobljenih podatkov ponovno združevanje družinskih članov.
5. Promocija kulture strpnosti, nenasilja, nediskriminacije in solidarnosti v širši slovenski družbi, s posebnim poudarkom na mladih (Mladi za boljši svet (YABC), ki si prizadeva za kulturo nenasilja in miru).

Vse navedene aktivnosti Rdeči križ Slovenije in 56 območnih združenj Rdečega križa Slovenije izvaja v skladu z možnostmi in razpoložljivimi finančnimi sredstvi predvsem pa z razumevanjem potreb beguncev in v njihovem najboljšem interesu. Osredotočili smo se na lajšanje trpljenja ljudi ter spodbujanje človekovega dostojanstva. S svojimi aktivnostmi želimo pomagati pri reševanju potreb najbolj ranljivih skupin, ne glede na nacionalnost, raso, versko prepričanje, razred, politična mnenja ali pravni status. Ranljivost beguncev obravnavamo celostno, zato bomo po svojih zmožnostih in zbranimi sredstvi vsaj delno poskušali olajšati njihovo stisko.

**Za pomoč in podporo se vam iskreno zahvaljujemo!**

Kontakti:

Rdeči križ Slovenije, Mirje 19, 1000 Ljubljana

T: 01 24 14 300

F: 01 24 14 344

E-mail: rdeci.kriz@rks.si

Spletne strani: [www.rks.si](http://www.rks.si)

Mateja Lamovšek, T: 01 24 14 324,

E-mail: mateja.lamovsek@rks.si